hotchpotch/miracl-hf-unified huggingface dataset:
শাহ মোহাম্মদ মসজিদ
শাহ মোহাম্মদ মসজিদ বাংলাদেশের কিশোরগঞ্জে অবস্থিত একটি প্রাচীন মসজিদ; যা ১৬৮০ সালে নির্মিত। মোঘল স্থাপত্যরীতি নির্মিত এই মসজিদটির মূল নাম শাহ মাহমুদ মসজিদ, কিন্তু ইউনেস্কো থেকে প্রকাশিত মুসলিম স্থ্যাপত্যের ক্যাটালগে একে "শাহ মোহাম্মদ মসজিদ" হিসাবে নির্দেশ করা হয়েছে।
এই মসজিদটি ঢাকা বিভাগের কিশোরগঞ্জ জেলার পাকুন্দিয়া উপজেলা সদর থেকে প্রায় ১১ কিলোমিটার দূরে মঠখোলা-মির্জাপুর-পাকুন্দিয়া সড়কের পাশে এগারসিন্দুর গ্রামে অবস্থিত।
মসজিদটির নির্মাতা বণিক শেখ মাহমুদ এবং তার নামেই মসজিদটির পরিচিতি; শেখ মাহমুদের উত্তরসূরিরা বসবাস করেন মসজিদের পাশেই।
চারপাশে আড়াইফুটি দেয়াল ঘেরা একটি উঁচু প্লাটফর্মের উপর ১৬৮০ সালে নির্মিত এই মসজিদটিতে রয়েছে মোঘল শিল্পরীতি ও স্থানীয় শিল্পরীতির নিপুণ সমন্বয়। এক গম্বুজবিশিষ্ট বর্গাকৃতি এই মসজিদের প্রতিটি বাহুর দৈর্ঘ্য ৩২ ফুট, যার চার কোণায় আট কোণাকৃতির বুরুজ রয়েছে। মসজিদের ভিতর ও বাইরের রয়েছে পোড়ামাটির চিত্রফলক এবং পূর্বের দেয়ালে ৩টি দরজা ও ছনের কুটীরের ন্যায় অত্যন্ত আকর্ষণীয় একটি পাকা দোচালা ভবন রয়েছে। অনেক আগে মসজিদের চার কোণায় চারটি মূল্যবান প্রস্তর ফলক ছিল যা বর্তমানে লুন্ঠিত।
রজতকুমার সেন
রজতকুমার সেন () (১৯১৩ - ৬ মে, ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। গুপ্ত বিপ্লবী দল 'ইন্ডিয়ান রিপাবলিকান আর্মি'র তিনি সদস্য ছিলেন। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর ২২ এপ্রিল তারিখে সংঘটিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। চট্টগ্রামে ইউরোপীয়দের আবাসস্থল আক্রমণের সময় প্রহরীদের সংগে এক সংঘর্ষে তাঁর মৃত্যু ঘটে।
রজতকুমার সেনের জন্ম চট্টগ্রামে। তাঁর পিতার নাম রঞ্জনলাল সেন।
মনোরঞ্জন সেন
মনোরঞ্জন সেন () (? - ৫ মে, ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। গুপ্ত বিপ্লবী দল 'ইন্ডিয়ান রিপাবলিকান আর্মি'র তিনি সদস্য ছিলেন। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর ২২ এপ্রিল তারিখে সংঘটিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। চট্টগ্রামে ইউরোপীয়দের আবাসস্থল আক্রমণের সময় কামারপুল সংগ্রামে প্রহরীদের সংগে এক সংঘর্ষে তাঁর বন্ধুরা সম্মুখযুদ্ধে নিহত হলে তিনি আত্মসমর্পণ না করে নিজের গুলিতে মৃত্যুবরণ করেন।
মনোরঞ্জন সেনের জন্ম চট্টগ্রামে। তাঁর পিতার নাম রজনীকান্ত সেন। তিনি দরিদ্র পরিবারের সন্তান ছিলেন। কলেজের প্রথম বার্ষিক শ্রেণিতে পড়ার সময় গুপ্ত বিপ্লবী দলে যোগ দেন।
শাখানদী
যে সকল নদী ঝরণাধারা, হ্রদ, বরফগলিত স্রোত ইত্যাদি থেকে উৎপন্ন না হয়ে অন্য কোন নদী থেকে উৎপন্ন হয় তাকে শাখানদী বলে। উদাহরণ হিসেবে বলা যায়, ধলেশ্বরী যমুনার প্রধান শাখানদী। এছাড়াও মধুমতী, মাথাভাঙ্গা, কপোতাক্ষ নদ, পশুর নদ, বেতনা নদী ইত্যাদি পদ্মার শাখানদী।
অনূঢ়া তেনেকুন
অনূঢ়া পাঞ্চি বান্দা তেনেকুন (জন্ম: ২৯ অক্টোবর, ১৯৪৬) অনুরাধাপুরায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য হিসেবে দলকে নেতৃত্ব দিয়েছেন অনূঢ়া তেনেকুন। দলে তিনি মূলতঃ ডানহাতি ব্যাটসম্যান ছিলেন। পাশাপাশি দলের প্রয়োজনে লেফট আর্ম অর্থোডক্স স্পিন বোলিং করতেন। বর্তমানে তিনি শ্রীলঙ্কা ক্রিকেটের সদস্য হিসেবে জাতীয় ক্রিকেট দলের নির্বাচকমণ্ডলীর দায়িত্বে রয়েছেন।
ছয় বছর বয়সে অনুরাধাপুরা থেকে কলম্বোয় স্থানান্তরিত হন। সেখানে মাউন্ট লাভিনিয়ায় অবস্থিত এস. টমাস কলেজে অধ্যয়ন করেন। সেখানে তিনি স্কুল হোস্টেলে অবস্থান করেন। ক্রিকেটের প্রতি আসক্তির কারণে স্কুল ক্রিকেট দলের সদস্য হন। এরপর থোমিয়ান ক্রিকেট দলের অধিনায়কত্ব করেন। ১৯৬৪ সালে সেরা ছাত্র হিসেবে বর্ষসেরা ব্যাটসম্যান মনোনীত হন। তাঁর পূর্ববর্তী মৌসুমের ব্যাটিং গড় ছিল ৫৬.৮৪ ও তিনি সর্বসাকুল্যে ৫১৩ রান তোলেন। এরপর ১৯৬৬ সালে সিলন দলের (বর্তমানে শ্রীলঙ্কা) পক্ষে ও সফরকারী ইংল্যান্ডের বিরুদ্ধে প্রথমবারের মতো প্রথম-শ্রেণীর ক্রিকেটে অংশগ্রহণ করেন। এরপর সিংহলীজ স্পোর্টস ক্লাবে (এসএসসি) চলে যান। এছাড়াও সিলন বোর্ড সভাপতি একাদশের পক্ষেও খেলেছেন তেনেকুন। ১৯৭৪ সালে প্রথম-শ্রেণীর ক্রিকেটে ভারতের বিপক্ষে নিজস্ব সেরা অপরাজিত ১৬৯* রান তোলেন। টেস্ট মর্যাদা লাভের পূর্বে তাঁর এ সংগ্রহটিই যে-কোন শ্রীলঙ্কান ব্যাটসম্যানের মধ্যে সর্বোচ্চ ছিল। পরিচ্ছন্ন ব্যাটসম্যান হিসেবে তিনি খ্যাতি লাভ করেন।
শ্রীলঙ্কা দলের পক্ষে একদিনের আন্তর্জাতিকে নবম ক্যাপ পরিধান করেন তিনি। সমগ্র খেলোয়াড়ী জীবনে ৪টি ওডিআইয়ে অংশ নেন ও সবকটিতেই দলের অধিনায়ক মনোনীত হন।
১৯৭৫ সালে শ্রীলঙ্কা প্রথমবারের মতো ক্রিকেট বিশ্বকাপে অংশ নেয়। ৭ জুন, ১৯৭৫ তারিখে ওয়েস্ট ইন্ডিজের বিপক্ষে তাঁর একদিনের আন্তর্জাতিকে অভিষেক ঘটে। কিন্তু ঐ খেলায় তাঁর দল মাত্র ৮৬ রানে গুটিয়ে যায়। তিনিও ঐ খেলায় বার্নার্ড জুলিয়ানের বলে ডেভিড মারের হাতে কট আউট হন ও শূন্য রানে প্যাভিলিয়নে গমন করেন। ঐ প্রতিযোগিতাসহ ১৯৭৯ সালের প্রতিযোগিতায়ও তিনি দলের অধিনায়ক ছিলেন। কিন্তু ১৯৭৯ সালে আঘাতপ্রাপ্তির ফলে প্রতিযোগিতায় তিনি তেমন প্রভাব বিস্তার করতে পারেননি। তাঁর পরিবর্তে দলের অধিনায়কত্ব করেন বান্দুলা ওয়ার্নাপুরা।
১৯৮২ সালে আন্তর্জাতিক ক্রিকেট কাউন্সিলের পূর্ণাঙ্গ সদস্য হবার ফলে শ্রীলঙ্কা দলের টেস্ট মর্যাদাপ্রাপ্তি ঘটে। এর দুই বছর পূর্বে তিনি অবসর নেন। এ অর্জনের সাথে শ্রীলঙ্কার অন্যান্য খেলোয়াড়ের সাথে তেনেকুনেরও যথেষ্ট অবদান রয়েছে।
ক্রিকেট খেলা থেকে অবসর নেয়ার পর তাঁকে শ্রীলঙ্কা এ ক্রিকেট দলের ম্যানেজারের দায়িত্ব দেয়া হয়। ডিসেম্বর, ২০০০ থেকে ২০০৩-এর শেষার্ধ্ব পর্যন্ত শ্রীলঙ্কা ক্রিকেটের প্রধান নির্বাহী কর্মকর্তার দায়িত্ব পালন করেন। এর কারণ হিসেবে ব্যক্তিগত সমস্যা তুলে ধরেন। ২০০৯ সালে তিনি জাতীয় ক্রিকেট দলের নির্বাচকমণ্ডলীর সদস্য মনোনীত হন।
মুশা শাহ
মুশা শাহ() (? - মার্চ, ১৭৯২) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তাঁর চাচা মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে অনেক যুদ্ধে অংশগ্রহণ করেন। মজনু শাহের অনুচরদের মধ্যে ছিলেন মুশা শাহ, চেরাগ আলী শাহ এবং পরাগল শাহ। মুশা শাহ ছিলেন মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।
১৭৮৭ সালে মজনু শাহের মৃত্যুর পর অন্যান্য ফকির নায়কদের নিয়ে বিদ্রোহ অব্যাহত রাখেন। ১৭৮৮ সালের মার্চ মাসে তাঁর বাহিনী রাজশাহী জেলায় প্রবেশ করে। ২৪ মার্চ রাণী ভবানীর বরকন্দাজ বাহিনীর সংগে তাঁর দলের যুদ্ধে বরকন্দাজ বাহিনী পরাজিত হয়। সরকারি বিবরণে জানা যায় গ্রামবাসী কৃষকেরা বিদ্রোহীদের নানাভাবে সহযোগিতা করতেন। ২৮ মে ১৭৮৭ তারিখে লেফটেন্যান্ট ক্রিস্টির আকস্মিক আক্রমণে তাঁর বাহিনী পলায়ন করেন। পরে রাজশাহী জেলায় তাঁর ও ফেরাগুল শাহের মধ্যে নেতৃত্ব নিয়ে দ্বন্দ্ব আরম্ভ হলে তিনি ফেরাগুলের হাতে নিহত হন।
ফেরাগুল শাহ
ফেরাগুল শাহ() (ঊনবিংশ শতক) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে যুদ্ধে অংশগ্রহণ করেন। মজনু শাহের দুই শিষ্য তিনি এবং চেরাগ আলী শাহ দিনাজপুর জেলায় ইংরেজ শাসক ও জমিদারদের অস্থির করে তুলেছিলেন। মজনু শাহের অনুচরদের মধ্যে ছিলেন মুশা শাহ, চেরাগ আলী শাহ এবং পরাগল শাহ। মুশা শাহ ছিলেন মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।
পরবর্তীকালে রাজশাহী জেলায় তাঁর ও মুশা শাহের মধ্যে নেতৃত্ব নিয়ে দ্বন্দ্ব দেখা দেয়। এই বিরোধের ফলে ১৭৯২ সালে ফেরাগুলের হাতে মুশা শাহ নিহত হন।
চেরাগ আলী শাহ
চেরাগ আলী শাহ অন্য বানানে চেরাগালি শাহ () (ঊনবিংশ শতক) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে যুদ্ধে অংশগ্রহণ করেন। মজনু শাহের দুই প্রধান শিষ্য তিনি এবং ফেরাগুল শাহ দিনাজপুর জেলায় ইংরেজ শাসক ও জমিদারদের অস্থির করে তুলেছিলেন। ইংরেজ কর্মচারীরা তাদের পত্রাবলিতে চেরাগালিকে মজনুর পালিত পুত্র বলে উল্লেখ করেছে। নেতা মুশা শাহকে হত্যা করে মার্চ ১৭৯২ সালে তিনি শোভান আলি ও অন্যান্য নেতৃবৃন্দের সহযোগিতায় বিদ্রোহ পরিচালনা করেন। মজনু শাহের অনুচরদের মধ্যে ছিলেন মুশা শাহ, তিনি এবং পরাগল শাহ। মুশা শাহ ছিলেন মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।
পরবর্তীকালে তিনি মতিগীর নামে এক ফকির আততায়ীর হাতে নিহত হন।
অক্ষরধাম (নিউ জার্সি)
অক্ষরধাম (দেবনাগরী: स्वामिनारायण अक्षरधाम) হল মার্কিন যুক্তরাষ্ট্রের রবিনসভিল, নিউ জার্সিতে অবস্থিত একটি হিন্দু মন্দির। এটি স্বামীনারায়ণের মন্দির। প্রমুখ স্বামী মহারাজ এটি নির্মাণ করান। সম্পূর্ণ হওয়ার পর এটি ভারতে এই মন্দিরের প্রধান কেন্দ্র দিল্লি অক্ষরধাম ও গান্ধীনগর অক্ষরধামের থেকেও একটি বড়ো মন্দির হবে। ২০১৪ সালের ১০ অগস্ট মন্দিরটি জনসাধারণের জন্য খুলে দেওয়া হয়েছে। মন্দিরের নির্মাণকার্য সম্পূর্ণ হবে ২০১৭ সালে।
মন্দিরটি ১৬২ একর জমির উপর তৈরি হচ্ছে। সম্পূর্ণ হওয়ার পর এটি আয়তনের দিক থেকে বিশ্বের বৃহত্তম হিন্দু মন্দির হবে। উল্লেখ্য, বর্তমানে আয়তনের দিক থেকে বিশ্বের বৃহত্তম হিন্দু মন্দির হল ভারতের তামিলনাড়ু রাজ্যে অবস্থিত শ্রীরঙ্গণাথস্বামী মন্দির, শ্রীরঙ্গম। এটি ১৫৬ একর জমির উপর রয়েছে।
মন্দিরের প্রধান ভবনটি হবে চারতলা। চত্বরে ভারতের ইতিহাস ও সংস্কৃতি সংক্রান্ত একটি প্রদর্শনী এবং একটি যুব কর্মকেন্দ্র থাকবে। স্থপতিরা উত্তর ও দক্ষিণ ভারতের মন্দিরগুলির বৈশিষ্ট্য বেছে নিয়ে এই মন্দিরটির নকশা প্রস্তুত করেছেন। মন্দিরের স্তম্ভ ও দেওয়ালে রামায়ণ, মহাভারত ও অন্যান্য হিন্দু ধর্মগ্রন্থের কাহিনি চিত্রিত থাকবে। হলগুলিতে স্বামীনারায়ণ সম্প্রদায়ের প্রধান ব্যক্তিত্বদের প্রমাণ আকৃতির মূর্তি থাকবে।
আলাইকুমারী নদী
আলাইকুমারী নদী বাংলাদেশের উত্তর-পশ্চিমাঞ্চলের রংপুর জেলার একটি নদী। নদীটির দৈর্ঘ্য ২৬ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আলাইকুমারী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭।
রংপুর জেলা সদর ও পীরগাছা উপজেলার বিস্তৃত নিম্নাঞ্চল থেকে নদীটি বের হয়ে পীরগাছা উপজেলার ঘাঘট নদে পড়েছে। নদীর উপর রংপুর-কুড়িগ্রাম মহাসড়কে নবদিগঞ্জ ও সাতদরগা সেতু রয়েছে। নদীটি ৩৩ কিলোমিটার দীর্ঘ। প্রস্থ ২০ মিটার। গভীরতা ৪ মিটার ও নদী অববাহিকার আয়তন ৭৫ বর্গ কিমি। স্থানীয়ভাবে নদীটি আলাইকুড়ি নামে পরিচিত। নদীটির পানিপ্রবাহের ধরন মৌসুমি প্রকৃতির। ফেব্রুয়ারি মাসে নদীতে পানি থাকে না। কিন্তু আগস্টে সবচেয়ে বেশি প্রবাহ থাকে। তখন এই প্রবাহের পরিমাণ ৫৪.১ ঘন মিটার/সেকেন্ড হয় এবং গভীরতা দাঁড়ায় ৪ মিটারে। নদীতে জোয়ার-ভাটার প্রভাব নেই।
বাংলাদেশের স্তন্যপায়ী প্রাণীর তালিকা
বাংলাদেশের স্তন্যপায়ী প্রাণীর তালিকাটি পাওয়া যায় "বাংলাদেশ উদ্ভিদ ও প্রাণী জ্ঞানকোষের" খণ্ড: ২৭-এ। সেখানে ১২০ প্রজাতির স্তন্যপায়ী প্রাণীর নাম রয়েছে। তবে সেখানে উল্লেখিত ১২০ প্রজাতির সাথে আরো ৫টি প্রজাতির নাম যুক্ত করে এই তালিকাটি দেয়া হলও যা গত কয়েক বছরের বিভিন্ন পত্রিকায় বাংলাদেশে সেসব প্রজাতির অস্তিত্ব দেখার রেকর্ড রয়েছে। এই প্রজাতিগুলো গত ২০০ বছরে এই দেশে দেখা গেছে। এর মধ্যে বাংলাদেশ থেকে ২৩ প্রজাতির স্তন্যপায়ী প্রাণী গত ২০০ বছরে বিলুপ্ত হয়ে গেছে। আরো অনেক প্রজাতির প্রাণী বিলুপ্ত হবার অপেক্ষায় আছে। বাংলাদেশ থেকে গত ২০০ বছরে যে প্রাণীগুলো বিলুপ্ত হয়ে গেছে এবং যেগুলো এখনো বিলুপ্ত হয়নি, সবগুলো মিলে ১২৫ প্রজাতি হয়।
আইইউসিএন বাংলাদেশ ২০১৫ সালে তাঁদের প্রকাশিত লাল তালিকায় মোট ১৩৮ প্রজাতির স্তন্যপায়ী প্রাণীর মূল্যায়ন করে। সেই হিসেবে ধরলে বাংলাদেশে ১৩৮ প্রজাতির স্তন্যপায়ী প্রাণী হয় বলে ধরা যায়। যে ১২০টি প্রজাতি "বাংলাদেশ উদ্ভিদ ও প্রাণী জ্ঞানকোষে" উল্লেখ করা হয়েছে সেগুলোসহ এই ১২৫ প্রজাতির স্তন্যপায়ী প্রাণীর তালিকা নিচে প্রদান করা হলো।
রংপুর সরকারি বালিকা উচ্চ বিদ্যালয়
রংপুর সরকারি বালিকা উচ্চ বিদ্যালয় ১৮৭৬ সালে আধুনিক রংপুর এর প্রাণ কেন্দ্রে বিদ্যালয়টি স্থাপিত হয়। অনেকের মতে রাজা রামমোহন ক্লাবে প্রথমে রংপুর বালিকা বিদ্যালয়টি এ.ই স্কুল পর্যন্ত ছিল। পরে বিংশ শতাব্দীর আগে বর্তমান অবস্থানে (যা ছিল ডিমলার রাজা জানকী বল্লভ সেনের বাগানবাড়ি) স্কুলটি স্থানান্তরিত হয়। স্কুল বর্তমান স্থানান্তরিত হবার আগে যা ছিল রংপুরের পুলিশ সুপারিনটেন্ট এর বাসভবন। তাই স্কুলের মূল ভবনটি অনেকটাই আবাসিক ভবনের মতো। ১৯১৬ সালে স্কুলটি হাই স্কুলে উন্নীত হয়। ১৯৬১ সালে স্কুলটি সরকারীকরণ করা হয়।
ব্রিটিশ আমলে বিদ্যালয়টির নাম ছিল রংপুর বালিকা উচ্চ ইংরেজি বিদ্যালয়। ঐতিহ্যবাহী এই শিক্ষা প্রতিষ্ঠানটি ১৮৭৬ সালে প্রতিষ্ঠিত হয়। প্রায় এক শতাব্দীর বেশি সময় আগে এই প্রতিষ্ঠানের যাত্রা শুরু হয়। বাংলার নারী জাগরণের অগ্রদূত ও পথিকৃৎ মহীয়সী নারী বেগম রোকেয়ার নারী শিক্ষা বিস্তার কার্যক্রমের আগেই এই বিদ্যালয়টি স্থাপিত হয়েছিল। সম্ভবত রংপুর সদরে এটাই মেয়েদের জন্য স্থাপিত প্রথম বালিকা বিদ্যালয়। পূর্বে এই বিদ্যালয়টি একটি ছোট মাইনর স্কুল ছিল। ডিমলার জমিদার জানকীবল্লভ স্ত্রী শিক্ষার প্রসারতার কথা চিন্তা করেই বিদ্যালয়টি নির্মাণ করেছিলেন। বিদ্যোৎসাহী ব্যক্তি দেওয়ানবাড়ির জমিদার জনাব রাধারমণ দেওয়ানজীর অম্লান পরিশ্রম ও অক্লান্ত প্রচেষ্ঠায় ১৮৭৬ সালে বিদ্যালয়টির প্রাথমিক স্তর প্রতিষ্ঠিত হয়। ডিমলার জমিদার জানকীবল্লভ ১৮৮৬ সালে বিদ্যালয়টিকে প্রাথমিক স্তর থেকে মাধ্যমিক পর্যায়ে উন্নীত করেন। মোট ৩.৬৪ একর জমির ওপর এই ঐতিহ্যবাহী বিদ্যালয়টি প্রতিষ্ঠিত। ১৮৭৬ সালে প্রতিষ্ঠার পর থেকেই ইংরেজি বালিকা বিদ্যালয় হিসেবে বেসরকারিভাবে কার্যক্রম পরিচালিত হয়ে আসছিল। পরবর্তী সময়ে সারা দেশের জেলা সদরের প্রাচীনতম স্কুল ও কলেজ সরকারীকরণ কার্যক্রমের আওতায় ১৯৬১ সালে বিদ্যালয়টি সরকারীকরণ করা হয়।
১৮৯৪ সালে স্মৃতি শশাঙ্ক প্রভা দেবী নামে এক ছাত্রী উক্ত স্কুল থেকে উচ্চ প্রাইমারী বৃত্তি লাভ করে। স্কুলের মূল ভবনের সামনে একটি কৃত্রিম "পদ্ম পুকুর" রয়েছে। যা নির্মিত হয়েছে ১৯৬৪ সালে। জানা যায়, স্কুলের ঐ সময়ের প্রধান শিক্ষিকা মিস এতিমুন্নেছা খাতুন ছিলেন কোলকাতার লেডি ব্রাবোর্ন কলেজের ছাত্রী। সেখানকার পদ্ম পুকুরের অনুকরণে প্রধান শিক্ষিকার দায়িত্ব পালন কালে তিনি এটি নির্মাণ করেন।
বোমান ইরানি
বোমান ইরানি (জন্ম: ২ ডিসেম্বর ১৯৫৯) একজন ভারতীয় চলচ্চিত্র ও মঞ্চ অভিনেতা, কন্ঠস্বর শিল্পী এবং ফটোগ্রাফার। তিনি ডন, মুন্না ভাই এমবিবিএস, থ্রি ইডিয়টস এবং অতি সম্প্রতি পিকে এবং হ্যাপি নিউ ইয়ার বলিউড চলচ্চিত্রে তার উপহাস এবং খলনায়ক ভূমিকার জন্য ব্যাপকভাবে পরিচিত হন।
ইরানি ২ ডিসেম্বর ১৯৫৯ সালে মুম্বাইয়ে জন্মগ্রহণ করেন। তিনি B.J.P.C. ইনস্টিটিউট থেকে প্রাথমিক শিক্ষা সমাপ্ত করেন। এবং মুম্বাইয়ের মিথিবাই কলেজ থেকে স্নাতক সম্পন্ন করেন।পলিটেকনিক ডিপ্লোমা কোর্স করার পর তিনি ’তাজ মহল প্যালেস ও টাওয়ার’ ওয়েটার এবং রুম সার্ভিস কর্মী হিসেবে যোগদান করেন।
ঈরানী তার কর্মজীবন থিয়েটারে অভিনয়ের মাধ্যমে শুরু করেন। ২০০০ সালে সিনেমা কাজ শুরু করেন। ২০০৩ সালে মুন্নাভাই এম.বি.বি.এস. সিনোমায় অভিনয়ের মাধ্যমে তিনি সবার নজরে আসেন।
বোমান ঈরানী বিজ্ঞাপনে অভিনয়ের মাধ্যমে সিনেমা জগতে প্রবেশ করেন। তিনি শুরুতে Fanta, Ceat and Krackjack biscuits এর বিজ্ঞাপনে কাজ করেন।
ডরনা মানা হ্যায় ছবিতে ছোট্ট একটি ভুমিকায় কাজ করে তিনি বেশ প্রশংসিত হন। মুন্নাভাই এম.বি.বি.এস. ছবিতে তিনি ড: আস্তানার ভুমিকায় কাজ করে জনপ্রিয় হয়ে উঠেন এবং ২০০৪সালে তিনি ফিল্মফেয়ার বেস্ট কমেডিয়ান পুরুস্কারের জন্য মনোনিত হন। তার সবচেয়ে সাফল্যজন চরিত্র থ্রি ইডিয়টস সিনেমার ভাইরাস।
আইসিসি মহিলা বিশ্ব টুয়েন্টি২০
আইসিসি মহিলা বিশ্ব টুয়েন্টি২০ মহিলাদের আন্তর্জাতিক টুয়েন্টি২০ প্রতিযোগিতা। এ প্রতিযোগিতাটি পুরুষদের আইসিসি বিশ্ব টুয়েন্টি২০ প্রতিযোগিতার সাথে মিল রেখে একই সময় অণুষ্ঠিত হয়। ক্রিকেটের বৈশ্বিক পরিচালনা পরিষদ আন্তর্জাতিক ক্রিকেট কাউন্সিল কর্তৃক এ প্রতিযোগিতাটি পরিচালিত হয়। শুরুতে প্রতিযোগিতায় আটটি দল অংশগ্রহণ করে। আইসিসি মহিলা টুয়েন্টি২০ র‌্যাঙ্কিং প্রথায় অবস্থানকারী শীর্ষ ছয়টি দল ও বাছাইপর্ব থেকে বাকী ২ দল খেলে। পরবর্তীকালে ২০১৪ সালের প্রতিযোগিতায় ১০টি দল অংশগ্রহণ করে। ২০০৯ সালে প্রথমবারের মতো ইংল্যান্ডে এ প্রতিযোগিতাটি অণুষ্ঠিত হয়। স্বাগতিক ইংল্যান্ড মহিলা দল প্রতিযোগিতার শিরোপা জয় করে। বর্তমান শিরোপাধারী দল হিসেবে রয়েছে অস্ট্রেলিয়া ক্রিকেট দল।
আইসিসি মহিলা টুয়েন্টি২০ আন্তর্জাতিক র‌্যাঙ্কিং ও বাছাইপর্ব প্রতিযোগিতার মাধ্যমে প্রতিযোগিতায় অংশগ্রহণের যোগ্যতা লাভ করা হয়। ২০১৪ সাল পর্যন্ত শীর্ষ ছয়টি দল ও বাছাইপর্ব থেকে বাকী ২ দল অংশগ্রহণ করে। কিন্তু ২০১৪ সালের প্রতিযোগিতায় র‌্যাঙ্কিং প্রথায় ৮ দলের অবস্থান থেকে শীর্ষ ৬ দল, স্বাগতিক দল ও বাছাইপর্ব থেকে ৩ দল অংশ নেয়।
২০০৯, ২০১০ ও ২০১২ সালের প্রতিযোগিতায় গ্রুপ পর্ব ও সুপার এইট পর্বে দলগুলোর মধ্যে নিম্নবর্ণিত পয়েন্ট বরাদ্দ করা হয়:
উভয় দলের ইনিংস শেষে রান সংখ্যা একই হলে টাই হবে। সেক্ষেত্রে সুপার ওভারের মাধ্যমে বিজয়ী নির্ধারিত হবে। সুপার ওভারেও টাই হলে ইনিংসে সর্বাধিক ছক্কা হাঁকানো দলকে বিজয়ী ঘোষণা করা হবে। এ ধারাটি প্রতিযোগিতার সকল ক্ষেত্রে প্রয়োগ করা হয়।
গ্রুপ পর্ব ও সুপার এইট পর্বে দলগুলোর অবস্থান নিম্নবর্ণিত শর্তাবলীতে নির্ধারিত হবে:
সর্বাধিক পয়েন্ট সংগ্রহ
দশটি দলকে দুই গ্রুপে বিভক্ত করা হয়। গ্রুপ পর্যায়ে অংশগ্রহণকারী দলসমূহ একে-অপরের বিপক্ষে রাউন্ড-রবিন পদ্ধতিতে খেলে। ফাইনালে উত্তীর্ণ হবার জন্য এ গ্রুপের শীর্ষস্থানীয় দল বি গ্রুপের দ্বিতীয় শীর্ষদলের মুখোমুখি হয়। একইভাবে বি গ্রুপের শীর্ষস্থানীয় দল এ গ্রুপের দ্বিতীয় শীর্ষদলের মুখোমুখি হয়।
২০০৯ সালে ইংল্যান্ডে প্রথমবারের মতো মহিলাদের বিশ্ব টুয়েন্টি২০ প্রতিযোগিতার সূত্রপাত ঘটে। এরপর ২০১০ সালে ওয়েস্ট ইন্ডিজ, ২০১২ সালে শ্রীলঙ্কা ও ২০১৪ সালে বাংলাদেশে অণুষ্ঠিত হয়। পরবর্তী প্রতিযোগিতা স্বাগতিক ভারতে ২০১৬ সালে অণুষ্ঠিত হবে। আইসিসি ঘোষণা করেছিল যে, ক্রিকেট খেলার উৎপত্তিস্থল হিসেবে ইংল্যান্ডেই যে-কোন ধরনের প্রতিযোগিতা আয়োজনের সুযোগ লাভের অধিকারী।
উৎস:
কালিপদ বসু
কালিপদ বসু, যিনি কে. পি. বসু নামেও পরিচিত, (১৮৬৫ - ১৯১৪) একজন প্রখ্যাত বাঙালি গণিতশাস্ত্রবিদ ও বিজ্ঞানশিক্ষক। তিনি কে. পি. বসু পাবলিশিং কোম্পানির প্রতিষ্ঠাতা।
কে. পি. বসু বাংলাদেশের ঝিনাইদহ জেলার হারিশংকরপুর গ্রামে জন্মগ্রহণ করেন। তার পিতার নাম "মহিমাচরণ বসু", যিনি স্থানীয় হরিশংকরপুর রেজিষ্ট্রি অফিসের (তৎকালে ঝিনাইদহ রেজিষ্ট্রি অফিস হরিশংকরপুর গ্রামে অবস্থিত ছিল) একজন সামান্য ভেন্ডার ছিলেন।
গ্রামের স্কুলে পড়াশোনা সমাপনান্তে তিনি লর্ড রিপন কলেজে ভর্তি হন এবং এখানে থেকে এন্ট্রান্স পাশ করে কলকাতা বিশ্ববিদ্যালয়ে হতে গণিত শাস্ত্রে উচ্চতর ডিগ্রী অর্জন করেন।
পড়াশোনা শেষ করে তিনি ১৮৯২ সালে ঢাকা কলেজে গণিত শিক্ষক হিসাবে যোগদান করেন এবং এখানেই আমৃত্যু কর্মরত ছিলেন।
ঝিনাইদহ শহরে তার নামে একটি সড়কের নাম 'কে. পি.বসু সড়ক' নামকরণ করা হয়েছে।
তিনি বেশ কিছু গণিতশাস্ত্রের পাঠ্যপুস্তক রচনা করেন:
দিদার ইসলাম
দিদার ইসলাম (জন্ম: ১৯৬৭) বাংলাদেশের একজন প্রখ্যাত প্রকৌশলী ও বিজ্ঞানী। তিনি কুইক রেডিওর আবিস্কারক হিসাবে সমধিক পরিচিত।
দিদারের জন্ম বাংলাদেশের মাগুরা জেলার সদর উপজেলার হাজিপুর গ্রামে। তার পিতার নাম "আমিরুল ইসলাম" এবং মাতা "রওশন আরা"।
গ্রামের স্কুলে পড়াশোনা সমাপনান্তে দিদার যশোর জিলা স্কুল ও ঝিনাইদহ ক্যাডেট কলেজে পড়াশোনা করেন। এরপর বাংলাদেশ প্রকৌশল বিশ্ববিদ্যালয় (বুয়েট) থেকে ১৯৯২ সালে তড়িৎকৌশলে স্নাতক পাস করেন।
পড়াশোনা শেষ করে তিনি বাংলাদেশ প্রকৌশল বিশ্ববিদ্যালয় (বুয়েট)-এ শিক্ষক হিসাবে যোগদান করেন।
২০০৭-০৮ দক্ষিণ আফ্রিকা ক্রিকেট দলের বাংলাদেশ সফর
দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ১৭ ফেব্রুয়ারি, ২০০৮ তারিখ থেকে ১৮ মার্চ, ২০০৮ তারিখ পর্যন্ত বাংলাদেশ সফর করে। সফরে দক্ষিণ আফ্রিকা দল বাংলাদেশ ক্রিকেট দলের বিপক্ষে ২টি টেস্ট ও ৩টি একদিনের আন্তর্জাতিকে অংশ নেয়। দক্ষিণ আফ্রিকার অধিনায়ক ও কৃতী বোলার শন পোলকের অবসর নেয়ার পর দক্ষিণ আফ্রিকা প্রথম সফরে আসে। অন্যদিকে নিউজিল্যান্ড ও শ্রীলঙ্কার কাছে পরাজয়ের পর বাংলাদেশ দল নিজেদের সুসংগঠিত করার প্রয়াস চালায়।
দক্ষিণ আফ্রিকা দলের সদস্যদের তালিকা প্রকাশে এক সপ্তাহ বিলম্ব ঘটে। ক্রিকেট সাউথ আফ্রিকা (সিএসএ) প্রধান ৬জন কৃষ্ণাঙ্গ খেলোয়াড় মনোনয়ন না দিলেও পরবর্তীকালে তা পরিমার্জিত হয়। তন্মধ্যে সর্বশেষ পরিবর্তন হিসেবে আঘাতপ্রাপ্ত পল হ্যারিসের পরিবর্তে রবিন পিটারসন অন্তর্ভুক্ত হন। অন্যদিকে জুলাই, ২০০৭ সালের পর দলের বাইরে থাকা প্রথিতযশা বামহাতি স্পিনার মোহাম্মদ রফিককে টেস্ট দলের সদস্য হিসেবে অন্তর্ভুক্ত করা হয়।
হিমালয়ান ডোরাকাটা কাঠবিড়ালি
হিমালয়ান ডোরাকাটা কাঠবিড়ালি (), (বৈজ্ঞানিক নাম:Tamiops mcclellandii), হচ্ছে স্কুরিডি পরিবারের এক প্রজাতির কাঠবিড়ালি।
হিমালয়ান ডোরাকাটা কাঠবিড়ালির নাকের ডগা থেকে লেজের শেষ প্রান্ত পর্যন্ত মোট দৈর্ঘ্য প্রায় ২২ সেন্টিমিটার। এদের দেহ ও লেজের দৈর্ঘ্য প্রায় অর্ধেক। এদের রং বাদামি। চোখের পেছন থেকে লেজের গোড়া পর্যন্ত পিঠের ওপর দিয়ে লম্বা লম্বা কালো ও বাদামি ডোরাকাটা দাগ আছে। এঁরা গাছের ওপরেই বসবাস করে। গতিতে খুবই ক্ষিপ্র এই কাঠবিড়ালি পাহাড়ি বনাঞ্চলে বাস করতে বেশি পছন্দ করে। এদের খাবার প্রধানত পোকামাকড়।
ছোট পাতা-নাক বাদুড়
ছোট পাতা-নাক বাদুড় বা পাংশুটে গোলপাতা বাদুড় () (বৈজ্ঞানিক নাম:"Hipposideros cineraceus") হচ্ছে Hipposideridae পরিবারের একটি বাদুড়ের প্রজাতি। এদেরকে ভারত, ইন্দোনেশিয়া, লাওস, মালয়েশিয়া, মায়ানমার, পাকিস্তান, থাইল্যান্ড, এবং ভিয়েতনামে পাওয়া যায়।
ছোট পাতা-নাক বাদুড় খুবই ছোট আকারের। এদের মাথাসহ দেহের দৈর্ঘ্য মাত্র ৩ দশমিক ৭ সেন্টিমিটার। এদের শরীরের ওপরের অংশের লোম ধূসর বাদামি থেকে কমলা রঙের এবং নিচের অংশের রং ফ্যাকাশে থেকে প্রায় সাদা। পাখা ও কান ধূসর কালো। নাকের মাথার দিকটা দেখতে কিছুটা ছোট আকারের পাতার মতো, এ জন্যই এর নাম পাতা-নাক বাদুড়। এসব বাদুড় পাহাড়ি অঞ্চলে বাস করতে পছন্দ করে। দিনের বেলা থাকে পাহাড়ের গুহা বা গাছের খোঁড়লে। রাতে বের হয়ে পোকামাকড় ধরে খায়।
পাতি গেছো ছুঁচো
পাতি গেছো ছুঁচো বা গেছো ছুঁচো বা গেছো চিকা () (বৈজ্ঞানিক নাম:"Tupaia glis") হচ্ছে Tupaiidae পরিবারের একটি ছুঁচো প্রজাতি। এদেরকে থাইল্যান্ড, মালয়েশিয়া, ভারত, বাংলাদেশ এবং ইন্দোনেশিয়ায় পাওয়া যায়। এটি আইইউসিএন কর্তৃক ন্যূনতম বিপদগ্রস্ত প্রজাতি হিসেবে বিবেচিত এবং বাসস্থান ধ্বংসের কারণে ক্ষতিগ্রস্ত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
মহিলাদের টুয়েন্টি২০ আন্তর্জাতিক
মহিলাদের টুয়েন্টি২০ আন্তর্জাতিক (টি২০আই) আন্তর্জাতিক ক্রিকেটে মহিলাদের ক্রিকেট খেলার সংক্ষিপ্ততম সংস্করণ। মহিলাদের টুয়েন্টি২০ আন্তর্জাতিকের উপযোগী নির্ধারিত ২০ ওভারের খেলায় সর্বোচ্চ ১৫০ মিনিটের মধ্যে প্রতি দলের ইনিংস সম্পন্ন হয়। আন্তর্জাতিক ক্রিকেট কাউন্সিলের (আইসিসি) শীর্ষ ১০ র‌্যাঙ্কিংধারী দেশগুলো মহিলাদের ক্রিকেটে অংশ নেয়। আগস্ট, ২০০৪ সালে ইংল্যান্ড ও নিউজিল্যান্ডের মধ্যকার সর্বপ্রথম টুয়েন্টি২০ আন্তর্জাতিক অনুষ্ঠিত হয়েছে। এরফলে পুরুষদের টুয়েন্টি২০ আন্তর্জাতিকের তুলনায় মহিলাদের টুয়েন্টি২০ আন্তর্জাতিক ছয় মাস পূর্বে অনুষ্ঠিত হয়।
একদিনের আন্তর্জাতিকে অংশগ্রহণের মর্যাদা পাওয়ায় টুয়েন্টি২০ আন্তর্জাতিকে ১০টি দল সরাসরি অংশ নিচ্ছে। দলগুলো হলো:-
এছাড়াও নিম্নবর্ণিত দলটি টুয়েন্টি২০ আন্তর্জাতিকে অংশগ্রহণ করলেও তারা টুয়েন্টি২০ মর্যাদার অধিকারী দল নয়। তবে ভবিষ্যতে তারা পুণরায় এ মর্যাদার অধিকারী হতে পারবে।
ছোট ফইট্টা
ছোট ফইট্টা বা খুরঅলা ফইট্টা (), (বৈজ্ঞানিক নাম:"Tragulus kanchil"), হচ্ছে ট্রাগুলিডি পরিবারের একটি স্তন্যপায়ী প্রাণী প্রজাতি।
খুরঅলা ফইট্টা ইন্দোচীন, বার্মা, ব্রুনেই, কম্বোডিয়া, চীনের দক্ষিণ ইয়েনান, ইন্দোনেশিয়া, লাওস, মালয়েশিয়া, সিংগাপুর, থাইল্যান্ড, ও ভিয়েতনামে পাওয়া যায়।
এটি খুরঅলা সবচেয়ে ছোট স্তন্যপায়ী প্রাণী। এটি পূর্ণবয়স্ক হলে উচ্চতা হয় ৪৫ সেমি বা ১৮ ইঞ্চি এবং ওজন ২ কেজি। এরা বুনো কুকুরের শিকারের কারণে বিপদগ্রস্ত।
আইইউসিএন খুরঅলা ফইট্টাকে ন্যূনতম বিপদগ্রস্ত প্রজাতি হিসেবে বিবেচনা করে থাকে। বাংলাদেশ থেকে এটি ১৯৮০’র দশকে বিলুপ্ত হয়েছে। মাংস সুস্বাদু ও প্রাণীটি বন্য হওয়ায় আমাদের দেশের মানবেরা এটিকে ধরে, মেরে, খেয়ে শেষ করে ফেলেছে।
বালাসী ঘাট
বালাসীঘাট বাংলাদেশের গাইবন্ধা জেলার ফুলছড়ি উপজেলায় অবস্থিত একটি নৌবন্দর ও দর্শনীয় স্থান। যমুনা নদীর পারে অবস্থিত এই ঘটটি রেলওয়ের লোড-আনলোড স্টেশন হিসেবেও ব্যবহার করা হয়।
এই ঘাট বা নৌবন্দরের মাধ্যমে দেশের ভিবিন্ন স্থানসহ বিদেশেও পণ্য পরিবহন করা হয়। ব্রিটিশ শাসনামলে ব্রিটিশরা ফুলছড়ি ঘাটকে তাদের বিভিন্ন পণ্য আনানেওয়ার কাজে ব্যবহার করতেন।
প্রোফেজ
প্রোফেজ মাইটোসিসের প্রথম পর্যায়। এ পর্যায়ে কোষের নিউক্লিয়াস আকারে বড় হয়। ক্রোমোজোম থেকে পানি হ্রাস পেতে থাকে। ফলে ক্রোমোজোমগুলো ক্রমান্বয়ে সংকুচিত হয়ে মোটা ও খাটো হতে শুরু করে। ক্রমাগত জল বিয়োজনের ফলে ক্রোমোসোম গুলোতে রঞ্জন ধারণ ক্ষমতা বৃদ্ধি পায় এবং রঞ্জন করলে এরা আলোক অনুবীক্ষণেই দৃষ্টিগোচর হয়। এ পর্যায়ে প্রতিটি ক্রোমোজোম সেন্ট্রামিয়ার ব্যতীত দুটি ভাগে ভাগ হয়ে ক্রোমাটিড উৎপন্ন করে। এক্ষেত্রে ক্রোমোসোম গুলো অনুদৈর্ঘ্যে দুটি সূত্রে বিভক্ত থাকে। এ পর্যায়ের শেষের দিকে নিউক্লিওলাস ও নিউক্লিয়ার মেমব্রেনের বিলুপ্তি ঘটে। এ পর্যায়ের ধারাবাহিক কর্মকান্ডে কোনরূপ গুণগত পার্থক্য ঘটে না। তাই এ পর্যায়কে কোন উপ-পর্যায়ে বিভক্ত করা হয় না। এ পর্যায় স্বল্প স্থায়ী। ক্রোমোমিয়ার দেখা যায় না। কোনো প্রকার কায়াজামা ও ক্রসিং ওভার ঘটে না। সমসংস্থ ক্রোমোজমের মধ্যে কোনো প্রকার সিন্যাপসিস ঘটে না। ক্রোমোটিডের মধ্যে অংশের কোনোরূপ বিনিময় ঘটে না। তাই জিন বিন্যাসের পরিবর্তন হয় না।
জার্সি ক্রিকেট দল
জার্সি ক্রিকেট দল আন্তর্জাতিক ক্রিকেট খেলায় ব্রিটিশ রাজার অধীনস্থ অঞ্চল জার্সি'র প্রতিনিধিত্ব করছে। ২০০৫ সালে আন্তর্জাতিক ক্রিকেট কাউন্সিলের অনুমোদনলাভকারী সদস্য মনোনীত হয়। এরপর ২০০৭ সালে সহযোগী সদস্যের মর্যাদা লাভ করে। বৈশ্বিক পর্যায়ে দলটির বর্তমান অবস্থান ২৯তম। এছাড়া ইউরোপে টেস্টবিহীন দলের বাইরে তাদের অবস্থান ৬ষ্ঠ। তারা বিশ্ব ক্রিকেট লীগ চতুর্থ বিভাগ ও ইউরোপীয় চ্যাম্পিয়নশীপ প্রথম বিভাগে অংশ নিচ্ছে।
প্রতিবেশী গার্নসি দ্বীপের বিরুদ্ধে ১৯৫৭ সালে প্রথমবারের মতো খেলায় অংশ নেয়। খেলাটি অমীমাংসিতভাবে শেষ হয়। ১৯৬০ সালে জার্সি প্রথম জয় পায়। ১৯৯২ থেকে ২০০১ সালে পর্যন্ত টানা দশ খেলায় জয় পায় দলটি। এরপর ২০০৬ সাল পর্যন্ত একাধারে পাঁচ জয় পায় গার্নসি। ২০০৫ সালে আইসিসি’র অনুমোদনলাভকারী সদস্য মনোনীত হয়। এরফলে দলটি ২০০৬ সালে স্কটল্যান্ডে অনুষ্ঠিত ইউরোপীয় চ্যাম্পিয়নশীপ দ্বিতীয় বিভাগে অংশ নেয়। কিন্তু ফাইনালে নরওয়ের কাছে পরাজিত হয়। পরের মার্চে তিন খেলার সিরিজে ইতালিকে পরাজিত করলে আইসিসি তাদেরকে সহযোগী সদস্য হিসেবে উত্তীর্ণ হয়। জুনে লর্ড’সে অনুষ্ঠিত আইসিসি’র সভায় তাদেরকে সহযোগী সদস্যের মর্যাদা দেয়া হয়।
পশ্চিমবঙ্গের পুরসভার তালিকা
পুরসভা ভারতের পশ্চিমবঙ্গ রাজ্যের শহরাঞ্চলীয় স্বায়ত্তশাসন ব্যবস্থার একটি গুরুত্বপূর্ণ একক। কলকাতা, আসানসোল, দুর্গাপুর, শিলিগুড়ি, হাওড়া ও চন্দননগর মহানগরগুলি বাদে পশ্চিমবঙ্গের অন্যান্য শহরে এই ব্যবস্থা প্রচলিত। পশ্চিমবঙ্গে মোট পুরসভার সংখ্যা ১১৯টি। এর মধ্যে প্রেসিডেন্সি বিভাগে ৫৫টি, বর্ধমান বিভাগে ৪৩টি ও জলপাইগুড়ি বিভাগে ২১টি পুরসভা বিদ্যমান।
পুরসভার দায়িত্বে আছেন –
পশ্চিমবঙ্গ পৌর আইন, ১৯৯৩ অনুসারে পুর অঞ্চলগুলিকে ৫টি প্রধান ভাগে ভাগ করা হয়। এগুলি হল –
প্রেসিডেন্সি বিভাগ
বারাসাত, বরানগর, বাদুড়িয়া, বনগাঁ, অশোকনগর-কল্যানগড়, ব্যারাকপুর, গোবরডাঙা, বসিরহাট, দমদম, ভাটপাড়া, গারুলিয়া, হাবড়া, কামারহাটী, নৈহাটি, খড়দহ, কাঁচড়াপাড়া, নিউ ব্যারাকপুর, উত্তর ব্যারাকপুর, দক্ষিণ দমদম, উত্তর দমদম, পানিহাটি, টাকি, টিটাগড়, হালিশহর। 
রাজপুর সোনারপুর, বারুইপুর, জয়নগর-মজিলপুর, বজবজ, ডায়মণ্ড হারবার, মহেশতলা।
উলুবেড়িয়া, বালি।
রানাঘাট, কৃষ্ণনগর, শান্তিপুর, বীরনগর, নবদ্বীপ, চাকদহ, কল্যাণী, গয়েশপুর, কুপার্স ক্যাম্প, তাহেরপুর।
মুর্শিদাবাদ, কান্দি, জিয়াগঞ্জ, আজিমগঞ্জ, জঙ্গীপুর, বহরমপুর, ধুলিয়ান, বেলডাঙা।
বর্ধমান বিভাগ
কাটোয়া, দাঁইহাট, কালনা, রাণীগঞ্জ, বর্ধমান, গুসকরা, মেমারি, কুলটি, জামুরিয়া।
সিউড়ি, রামপুরহাট, বোলপুর, দুবরাজপুর, সাঁইথিয়া, নলহাটি।
বাঁকুড়া, বিষ্ণুপুর, সোনামুখী
তমলুক, কাঁথি, এগরা, হলদিয়া।
মেদিনীপুর, খড়গপুর, ঘাটাল, চন্দ্রকোনা, ক্ষীরপাই, ঝাড়গ্রাম, রামজীবনপুর। 
বাঁশবেড়িয়া, ভদ্রেশ্বর, বৈদ্যবাটি, শ্রীরামপুর, আরামবাগ, চাপদানি, রিষড়া চুঁচুড়া, কোন্নগর, উত্তরপাড়া, তারকেশ্বর।
পুরুলিয়া, ঝালদা, রঘুনাথপুর। 
জলপাইগুড়ি বিভাগ
দার্জিলিং, কার্শিয়াং, কালিম্পং, মিরিক।
জলপাইগুড়ি, আলিপুরদুয়ার, মাল, ধুপগুড়ি।
কোচবিহার, মাথাভাঙ্গা, দিনহাটা, মেখলিগঞ্জ, হলদিবাড়ি, তুফানগঞ্জ।
রায়গঞ্জ, কালিয়াগঞ্জ, ইসলামপুর।
বালুরঘাট, গঙ্গারামপুর, বুনিয়াদপুর
পুরাতন মালদহ, ইংলিশবাজার।
পাবনা টেক্সটাইল ইঞ্জিনিয়ারিং কলেজ
পাবনা টেক্সটাইল ইঞ্জিনিয়ারিং কলেজ বাংলাদেশের পাবনা জেলায় অবস্থিত একটি ইঞ্জিনিয়ারিং কলেজ।
ব্রিটিশ ভারতের টেক্সটাইল প্রকৌশলীর চাহিদা মেটাতে ১৯১৫ সালে পাবনা সরকারি বুনন স্কুল নামে এটি প্রতিষ্ঠিত হয়। ১৯২৬ সালের ২৫ জানুয়ারি বাংলার তৎকালীন ব্রিটিশ গভর্নর প্রতিষ্ঠানটি পরিদর্শন করেন। ১৯৮০ সালে ২বছর মেয়াদি সার্টিফিকেট কোর্স চালু করা হয়। তখন এর নাম হয়, পাবনা জেলা টেক্সটাইল ইন্সটিটিউট। সময়ের চাহিদা মেটাতে ১৯৯৪ সালে বাংলাদেশ কারিগরি শিক্ষা বোর্ড এর অধীনে ৩বছর মেয়াদি ডিপ্লোমা ইন টেক্সটাইল ইঞ্জিনিয়ারিং কোর্স চালু হয়। ২০০৬ সালে তৎকালীন প্রধানমন্ত্রী খালেদা জিয়া ৪বছর মেয়াদি বিএসসি ইন টেক্সটাইল ইঞ্জিনিয়ারিং কোর্স চালুর. নির্দেশ দেন। তখন এটি রাজশাহী বিশ্ববিদ্যালয় অধিভুক্ত ছিল এবং নামকরণ করা হয় পাবনা টেক্সটাইল ইঞ্জিনিয়ারিং কলেজ। কলেজটি বর্তমানে পাট ও বস্ত্র মন্ত্রণালয়ের অধীনে পরিচালিত এবং বাংলাদেশ টেক্সটাইল বিশ্ববিদ্যালয় অধিভুক্ত একটি প্রতিষ্ঠান।
বর্তমানে বাংলাদেশ টেক্সটাইল বিশ্ববিদ্যালয়ের অধীনে এই কলেজটিতে ৫টি বিষয়ে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু রয়েছেঃ-৪২০ জন ছাত্র-ছাত্রীর মধ্যে প্রায় ২০% ছাত্রী অধ্যায়ন করে থাকে ।
1.এখানে ছাত্র ছাত্রদের পড়াশুনার জন্যে উন্নত মানের শিক্ষক রয়েছে। এছাড়া শিক্ষার ক্ষেত্রে যেন কোন ঘাটতি না থাকে সেজন্যে রয়েছে সুনামধন্য গেষ্ট টিচার।
2.ল্যাব ফ্যাসিলিটি অনেক উন্নত মানের। বলা যায় প্রয়োজনের তুলনায়ও অনেক উন্নত মানের। যার জন্যে একজন শিক্ষার্থী পড়াশুনার মাঝে অানন্দ খুজে পায়।তাছাড়া গবেষনার জন্যেও এটা একটা অতন্ত্য সহায়ক।
3.কম্পিউটার ল্যাব ছাড়াও গবেষনার জন্যে নেট ল্যাব রয়েছে।
4.এছাড়া রয়েছে শিক্ষার জন্যে সুন্দর নির্মল পরিবেশ।
5. সুন্দর ক্যাম্পাস। যেটা যে কাউকে অাকৃষ্ট করবে।
6.সুবিশাল বইয়ের বিশাল সমাহর বিশিষ্ট লাইব্রেরী। যেখানে দেশি বিদেশি অনেক আন্তর্জাতিক মানের বই পড়ার সুযোগ রয়েছে। এছাড়াও অনেক সুযোগ সুবিধা রয়েছে।
বাংলাদেশ টেক্সটাইল বিশ্ববিদ্যালয়
সুমাত্রার গণ্ডার
সুমাত্রার গণ্ডার () (বৈজ্ঞানিক নাম: "Dicerorhinus sumatrensis"), বা সুমাত্রা গণ্ডার বা সুমাত্রান গণ্ডার গণ্ডার পরিবারের অন্তর্ভুক্ত একটি স্তন্যপায়ী প্রাণী। এটি Dicerorhinus গণে একমাত্র বিদ্যমান প্রজাতি।
বাংলাদেশে সর্বশেষ এই গণ্ডার ধরা পড়েছে চট্টগ্রামের কাছাকাছি সাঙ্গু নদীতে ১৮৬৭ সালের নভেম্বর কিংবা জানুয়ারি মাসে। এই প্রজাতির গণ্ডার বাংলাদেশসহ গোটা দুনিয়ায় মহাবিপন্ন হিসেবে বিবেচিত।
চুনার
চুনার উত্তর প্রদেশের মীর্জাপুর জেলার একটি নগর পালিকা পরিষদ (তহসিল) শহর । এর অবস্থান ২৪°৪৭′ হতে ২৫°১৫′ উত্তর অক্ষাংশ এবং ৮২°৪২′ হতে ৮৩°১২′ পূর্ব দ্রাঘিমার মধ্যবর্তী। এর আয়তন ১৬৪৭.৫ বর্গ কিলোমিটার (৬৩৬ বর্গ মাইল)। চুনার শহর নিয়ে দু'টি শহর ও ৭৪৩ টি গ্রাম এর অন্তর্গত । চুনার শহর ২৫টি ওয়ার্ডে বিভক্ত। ২০১১ সালের জনগণনা অনুযায়ী এর মোট লোকসংখ্যা ৩৭১৮৫ জন, যার মধ্যে ১৯৬৪৭ জন পুরুষ আর ১৭৫৩৮ জন স্ত্রী। অনূর্ধ্ব ৬ বছরের শিশুর সংখ্যা ৪৯২৬ জন যা চুনারের মোট জনসংখ্যার ১৩.২৫% ; প্রতি ১০০০ পুরুষের নিরিখে নারীর সংখ্যা ৮৯৩, যেখানে রাজ্যে ৯১২ জনের তুলনায় খানিকটা পিছিয়ে। সাক্ষরতার হার ৭৬.৪৯% রাজ্যের ৭৬.৬৮% এর তুলনায় কিছুটা এগিয়ে।
গঙ্গানদী এই তহসিলের মধ্য দিয়ে পশ্চিম হতে পূর্বে প্রবাহিত। এর দক্ষিণাংশ বিন্ধ্য-মালভূমির মধ্যভাগ পর্যন্ত বিস্তৃত। পশ্চিমে বিন্ধ্যপর্বত গঙ্গানদী অবধি এসেছে। পূর্বাংশে বহুদূর পর্যন্ত সমভূমি। জিরগো পাহাড় দক্ষিণ হতে উত্তরে চুনার শহরের গঙ্গাতীর পর্যন্ত বিস্তৃত। চুনারে বার্ষিক বৃষ্টিপাতের পরিমাণ ৮১৭ মিলিমিটার (৩২.৭ ইঞ্চি)। গ্রীষ্মকালীন গড় তাপমাত্রা ৩২° সেন্টিগ্রেড (৯০° ফারেনহাইট) ।
ঐতিহাসিক চুনার শহর গঙ্গা নদীর দক্ষিণ তীরে অবস্থিত। এটাই চুনার তহসিলের প্রধান শহর ও কার্যালয়। চুনার রেলপথে কাশী ও এলাহাবাদের সাথে যুক্ত। বিখ্যাত চুনার দুর্গকে কেন্দ্র করে এই শহর ও তার পার্শ্ববর্তী অঞ্চলের ইতিহাস গড়ে উঠেছে। কথিত আছে উজ্জয়িনীরাজ বিক্রমাদিত্যের ভাই ভর্তিনাথ দুর্গটি স্থাপন করেন । মুঘল আমলে শেরশাহ দুর্গটি বিবাহের যৌতুক হিসাবে পান। এই দুর্গকে কেন্দ্র করে মুঘল ও পাঠানদের মধ্যে বহুবার যুদ্ধ সংঘটিত হয়েছে। অবস্থানগত কারণে তৎকালীন শাসকদের কাছে দুর্গটির আকর্ষণ ছিল দুর্নিবার। ১৫৭৫ খ্রিষ্টাব্দে আকবর দুর্গটি অধিকার করেন এবং তা অষ্টাদশ শতাব্দীর কিছুকাল পর্যন্ত মুঘলদের অধিকারে থাকে। পরে সেটি অযোধ্যার অধীনে যায়। পরিশেষে ১৭৬৪ খ্রিষ্টাব্দে বক্সারের যুদ্ধের পর চুনার দুর্গটি ইংরেজদের অধীনে আসে।
চুনার শহরের আনুমানিক ৪০% মানুষ বিভিন্ন ব্যবসা ও শিল্পকর্মে নিযুক্ত। শিল্পগুলির মধ্যে প্রস্তরশিল্প ও মৃতশিল্পই প্রধান। বহু প্রাচীন কাল থেকেই চুনারের এই দুটি শিল্পের প্রসিদ্ধি সর্বজনবিদিত। চুনার দুর্গটি ৩৬০ মিটার দীর্ঘ আর ১২০-১৬০ মিটার বিস্তৃত, দুর্গের বেশির ভাগ অংশই হিন্দুগৃহ আর মন্দিরের বিভিন্ন উপকরণ দ্বারা সজ্জিত। রেল-স্টেশনের কাছে দুর্গাকুণ্ড ও জীর্ণ নালার ধারে কামাক্ষা মন্দির অবস্থিত। নিকটের পর্বতগাত্রে হাতি, সিংহ ও ঘোড়ার বহু মূর্তি খোদিত আছে ; পিছনের দেওয়ালে প্রাপ্ত শিলালিপি গুপ্তযুগের বলেই অনুমান করা হয়। এছাড়াও কিছু দূরে দুর্গাখো নামক গুহাতে প্রতি বছর দুর্গাপূজার নবমীতে একটি মেলা হয়। এখানেও গুপ্তযুগের শিলালিপি পাওয়া গেছে। এছাড়াও চুনারে মীর্জা মুয়াজ্জীনের জুম্মা মসজিদ, গণেশ্বরনাথের মহাদেব মন্দির, শাহ কাশিম ফকিরের দরগাহ, ইফতি খাঁর মসজিদ ও আন্যান্য দ্রষ্টব্য স্থান আছে।
বাংলা লজ্জাবতী বানর
লজ্জাবতী বানর বা বাংলা লজ্জাবতী বানর বা লাজুক বানর () (বৈজ্ঞানিক নাম:"Nycticebus bengalensis") হচ্ছে লরিসিডি পরিবারের একটি বানর প্রজাতি।
লজ্জাবতী বানর আইইউসিএন লাল তালিকায় সংকটাপন্ন হিসেবে অন্তর্ভুক্তি ঘটেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
লজ্জাবতী বানর গাছের উঁচু শাখায় থাকতে পছন্দ করে। বাংলাদেশে পাহাড়ি চিরসবুজ বনে পাওয়া যায়, তবে আর্দ্র পত্রঝরা বনে থাকার তথ্য রয়েছে।
খাটোলেজি বানর
খাটোলেজি বানর বা ছোটলেজী বানর () (বৈজ্ঞানিক নাম:"Macaca arctoides"), হচ্ছে দক্ষিণ এশিয়ার ম্যাকাকু গণের একটি বানর প্রজাতি।
খাটোলেজি বানর আইইউসিএন লাল তালিকায় সংকটাপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
খাটোলেজি বানর বিভিন্ন ধরনের বনে বাস করে এবং কদাচিৎ মানব বসতির ধারে থাকে।। মাঝে মাঝে জুম ক্ষেতে দেখা যায়, কিন্তু গহীন বনে থাকতে পছন্দ করে।
মঠ
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। যেমন: বেলুড় মঠ, রামকৃষ্ণ মঠ প্রভৃতি হিন্দু ধর্মীয় স্থাপনা।
মধ্যযুগের বিজয়নগর সাম্রাজ্যের মঠ গুলি, কৃষকদের সুদের বিনিময়ে ঋণ দিত । কৃষকরা এই ঋণ পরিশোধ না করতে পারলে মঠ গুলি তাদের জমি বাজেয়াপ্ত করতো ।
সিদ্ধেশ্বরী মঠ
সিদ্ধেশ্বরী মঠ বাংলাদেশের মাগুরা জেলায় অবস্থিত একটি মঠ। দৃষ্টিনন্দন এই প্রত্নতাত্ত্বিক অবকাঠামোটি নবগঙ্গা নদীর তীরে প্রতিষ্ঠিত এবং পূর্বে একে 'কালিকাতলা শ্মশান' নামেও অবহিত করা হতো।
বাংলাদেশের খুলনা বিভাগের মাগুরা জেলার মাগুরা সদর উপজেলার আঠারখাদা গ্রামে মঠটি অবস্থিত। এই স্থানটি মাগুরা শহর হতে দেড় মাইল (প্রায় ৩ কিলোমিটা) দূরে নবগঙ্গা নদীর তীরে অবস্থিত।
সোনাবাড়িয়া মঠবাড়ি মন্দির
সোনাবাড়িয়া মঠবাড়ি মন্দির গুচ্ছ বাংলাদেশের সাতক্ষীরা জেলায় অবস্থিত একটি মঠ ও ৩টি মন্দিরের সম্মিলন যা পৌনে চারশত বছরের অধিক প্রাচীন। দৃষ্টিনন্দন এই প্রত্নতাত্ত্বিক স্থানটি পূর্বে বৌদ্ধ ধর্মাবলম্বীদেরও উপাসনালয় হিসাবে ব্যবহৃত হতো।
বাংলাদেশের খুলনা বিভাগের সাতক্ষীরা জেলার কলারোয়া উপজেলার সোনাবাড়িয়া গ্রামে এই মন্দির গুচ্ছ অবস্থিত। এই স্থানটি কলারোয়া উপজেলা সদর থেকে ৯.৬ কিলোমিটার দূরে ভারতী সীমান্তবর্তী অঞ্চল।
প্রত্নতত্ত্ব অধিদপ্তরের সাবেক উপ-পরিচালক মোঃ মোশারফ হোসেনের লেখা 'প্রত্নতাত্ত্বিক জরিপ প্রতিবেদন বৃহত্তর খুলনা' বইয়ের ৯৪ পৃষ্ঠার দ্বিতীয় কলামে উল্লেখ করা হয়েছে, এ মন্দির ১৭৬৭ খ্রিস্টাব্দে জনৈক হরিরাম দাশ(মতান্তরে দুর্গাপ্রিয় দাশ) নির্মাণ করেছিলেন। যেটি সতীশ চন্দ্র মিত্রের বইয়েও লেখা রয়েছে। এই পুরাকীর্তির সবচেয়ে বড় এর ত্রিতলবিশিষ্ট নবরত্ন মন্দির। এটিই 'শ্যামসুন্দর মন্দির' নামে পরিচিত। এর সাথে লাগোয়া রয়েছে দুর্গামন্দির ও শিবমন্দির। এই মন্দিরগুচ্ছের দক্ষিণে একটি অসম বাহুবিশিষ্ট চৌকো দীঘি আছে। বর্তমানে এই ঐতিহাসিক পুকুরটি বিষমবাহুর আকার ধারণ করেছে।
ঢাকা বিভাগের মঠের তালিকা
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। বাংলাদেশে প্রচুর মঠ ছড়িয়ে ছিটিয়ে রয়েছে।
ঢাকা বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
খুলনা বিভাগের মঠের তালিকা
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। বাংলাদেশে প্রচুর মঠ ছড়িয়ে ছিটিয়ে রয়েছে।
খুলনা বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
সিলেট বিভাগের মঠের তালিকা
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। বাংলাদেশে প্রচুর মঠ ছড়িয়ে ছিটিয়ে রয়েছে।
সিলেট বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
রংপুর বিভাগের মঠের তালিকা
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। বাংলাদেশে প্রচুর মঠ ছড়িয়ে ছিটিয়ে রয়েছে।
রংপুর বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
চট্টগ্রাম বিভাগের মঠের তালিকা
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। বাংলাদেশে প্রচুর মঠ ছড়িয়ে ছিটিয়ে রয়েছে।
চট্টগ্রাম বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
৩২, ব্রিক ফিল্ড রোড, পাথরঘাটা, কোতোয়ালী, 
 চট্টগ্রাম সিটি কর্পোরেশন, চট্টগ্রাম।
বরিশাল বিভাগের মঠের তালিকা
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। বাংলাদেশে প্রচুর মঠ ছড়িয়ে ছিটিয়ে রয়েছে।
বরিশাল বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
রাজশাহী বিভাগের মঠের তালিকা
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। বাংলাদেশে প্রচুর মঠ ছড়িয়ে ছিটিয়ে রয়েছে।
রাজশাহী বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
প্রণব মঠ, বাজিতপুর
প্রণব মঠ বাংলাদেশের মাদারিপুর জেলায় অবস্থিত একটি মঠ। স্বামী প্রণবানন্দ মহারাজের নাম অনুসারে এই মঠের নামকরণ করা হয়েছে।
বাংলাদেশের ঢাকা বিভাগের মাদারিপুর জেলার সদর উপজেলার কেন্দুয়া ইউনিয়নের কলাগাছিয়া গ্রামের বাজিতপুরে মঠটি অবস্থিত।
মঠের বাজার মঠ
মঠের বাজার মঠ বাংলাদেশের মাদারিপুর জেলায় অবস্থিত একটি মঠ। ধনীরাম মাঝির পুত্র ডেংকর মাঝি এই মঠটি নির্মাণ করেন।
বাংলাদেশের ঢাকা বিভাগের মাদারিপুর জেলার খোয়াজপুর ইউনিয়নের মঠের বাজারে মঠটি অবস্থিত।
সুধীশ ঘটক
সুধীশ ঘটক () (১৯০৫ - ২১ অক্টোবর, ১৯৬৬) চিত্র পরিচালক ও ক্যামেরাম্যান ছিলেন।
তাঁর জন্ম বাংলাদেশের পাবনা জেলার নতুন ভারেঙ্গায়। পিতার নাম সুরেশচন্দ্র ঘটক। বিখ্যাত পরিচালক ঋত্বিক ঘটক এবং সাহিত্যিক মণীশ ঘটক তাঁর দুই সহোদর। তিনি লন্ডনে সিনেমাটোগ্রাফিতে ২ বছরের ডিপ্লোমা কোর্স করেন।
লন্ডনের ডিপ্লোমা শেষ করে তিনি সেখানেই ১৯৩৪-৩৬ সালে স্বল্প দৈর্ঘ্যের কিছু ছবি তোলেন। তারপর দেশে ফিরে তিনি নিউ থিয়েটার্সে যোগ দেন। ক্যামেরাম্যানরূপে তাঁর প্রচুর খ্যাতি ছিলো। পরবর্তীকালে 'ইন্ডিয়ান নিউজ প্যারেড'-এর প্রধান ক্যামেরাম্যান হন। কিছুদিনের জন্য 'ফিল্মস ডিভিশন'-এর ক্যামেরাম্যান ছিলেন। শেষ জীবনে বিমল রায় প্রডাকশন্সের তত্ত্বাবধায়ক হন। "পঞ্চায়েত" নামক চিত্রের পরিচালক ও 'প্রেস ফটোগ্রাফার্স এসোসিয়েশন'-এর সভাপতি ছিলেন। তিনি ঢাকা থেকে ১৯২৭ সাল ও পরবর্তীকালে প্রকাশিত বুদ্ধদেব বসু ও অজিতকুমার দত্তের সম্পাদিত "প্রগতি" পত্রিকার সাথে জড়িত একজন নিয়মিত তরুণ কণ্ঠস্বর ছিলেন।
ভূপেশ গুপ্ত
ভূপেশ গুপ্ত () (২০ অক্টোবর, ১৯১৪ - ৬ আগস্ট, ১৯৮১) ছিলেন কমিউনিস্ট আন্দোলনের অন্যতম নেতা এবং বিশিষ্ট সাংসদ।
ভূপেশ গুপ্তের জন্ম বর্তমান কিশোরগঞ্জ জেলার ইটনা উপজেলায়। তিনি বিখ্যাত স্কটিশ চার্চ কলেজ এবং কলকাতা বিশ্ববিদ্যালয়ের ছাত্র ছিলেন।
তাঁর রাজনৈতিক জীবন শুরু হয় বিপ্লবী আন্দোলনের মাধ্যমে। ১৯৩০-৩১ সালে বিপ্লবী কার্যকলাপের জন্য ধৃত হয়ে ১৯৩৭ সাল পর্যন্ত বন্দিজীবন কাটান। অন্তরীণ অবস্থায় আই.এ. ও বি.এ. পাস করেন। মুক্তি পেয়ে লন্ডনে যান। সেখানে এল.এল.বি. ডিগ্রি পান এবং মিডল টেম্পল থেকে ব্যারিস্টার হয়ে ১৯৪১ সালে ভারতে ফিরে ভারতের কমিউনিস্ট পার্টির সারাক্ষণের কর্মী হন।
পশ্চিমবঙ্গে পার্টি নিষিদ্ধ হলে ১৯৪৮ সালে আত্মগোপন করে পার্টির কাজ করতে থাকেন। ১৯৫১ সালে গ্রেপ্তার হয়ে দমদম জেলে বন্দি অবস্থায় রাজ্যসভায় নির্বাচিত হন। কমিউনিস্ট পার্টির জাতীয় পরিষদের ও কেন্দ্রীয় সম্পাদকমণ্ডলীর সদস্য ছিলেন। ১৯৫৭, ১৯৬০ ও ১৯৬৯ সালে মস্কোতে অনুষ্ঠিত কমিউনিস্ট এন্ড ওয়ার্কার্স পার্টিগুলির আন্তর্জাতিক অধিবেশনগুলির তিনটিতেই যোগ দেন। ১৯৬৬ সাল থেকে "নিউ এজ" পত্রিকার সম্পাদক এবং "দৈনিক স্বাধীনতা"র সম্পাদকীয় বোর্ডের সদস্য ছিলেন। বাংলা ও ইংরেজিতে কয়েকটি পুস্তক রচনা করেছেন।
ভূপেশ গুপ্ত চিকিৎসার জন্য মস্কোতে যান এবং সেখানেই ৬ আগস্ট, ১৯৮১ তারিখে মৃত্যুবরণ করেন।
যিশুর স্বর্গারোহণ
যিশুর স্বর্গারোহণ হল একটি খ্রিস্টান ধারণা। নূতন নিয়মে প্রাপ্ত এই ধারণা অনুসারে, যিশুর পুনরুজ্জীবনের ৪০ দিন পর তিনি তাঁর শিষ্যদের উপস্থিতিতে সশরীরে স্বর্গে গমন করেন। বাইবেলের উপাখ্যান অনুসারে, এক দেবদূত প্রত্যক্ষদর্শী শিষ্যদের জানান, যেমনভাবে যিশু স্বর্গে আরোহণ করলেন, ঠিক তেমনভাবেই তিনি দ্বিতিয়বার পৃথিবীতে নেমে আসবেন।
প্রামাণ্য সুসমাচারগুলিতে যিশুর স্বর্গারোহণের দুটি সংক্ষিপ্ত বর্ণনা পাওয়া যায়: লুক-লিখিত সুসমাচার (২৪: ৫-৫৩) ও মার্ক-লিখিত সুসমাচার (১৬: ১৯)। ‘প্রভু যিশুর প্রেরিত শিষ্যদের কার্যবিবরণী’ পুস্তকে (১: ৯-১১) যিশুর স্বর্গারোহণের একটি অধিকতর বিস্তারিত বিবরণ পাওয়া যায়।
নাইসিন ধর্মমত ও প্রেরিতদের ধর্মমতে যিশুর স্বর্গারোহণের কথা বলা হয়েছে। এই স্বর্গারোহণের তাৎপর্য এই যে, এই মতবাদের মাধ্যমে যিশুর মানবতার স্বর্গে আরোহণের উপর গুরুত্ব আরোপিত হয়েছে। ইস্টারের ৪০ দিন পর (এই দিনটি বৃহস্পতিবার) স্বর্গারোহণ উৎসব অনুষ্ঠিত হয়। এটি খ্রিস্টান বর্ষপঞ্জির অন্যতম প্রধান উৎসব। আনুমানিক খ্রিস্টীয় ৪র্থ শতাব্দীর শেষার্ধে চালু হওয়া এই উৎসব অত্যন্ত জনপ্রিয়। যিশুর স্বর্গারোহন সুসমাচারে উল্লিখিত যিশুর জীবনের প্রধান পাঁচটি উল্লেখযোগ্য ঘটনার অন্যতম (অন্যগুলি হল দীক্ষা, রূপান্তর, ক্রুশারোহণ ও পুনরুজ্জীবন)।
৬ষ্ঠ শতাব্দীর মধ্যে খ্রিস্টান শিল্পকলায় স্বর্গারোহণের চিত্র অঙ্কিত হতে শুরু হয়। ৯ম শতাব্দী থেকে গির্জার চূড়ায় স্বর্গারোহণের দৃশ্য প্রদর্শিত হতে শুরু করে। অনেক স্বর্গারোহণের দৃশ্যে দুটি অংশ থাকে: একটি উপরের (স্বর্গীয়) ও একটি নিচের (পার্থিব) অংশ। স্বর্গারোহণের সময় যিশু ডান হাতে পৃথিবীতে তাঁর শিষ্যদের আশীর্বাদ করছেন, এমন দৃশ্যও দেখা যায়। এই দৃশ্যের তাৎপর্য, যিশু সমগ্র চার্চকে আশীর্বাদ করছেন।
পালাইয়া জুম্মা পল্লী
পালাইয়া জুম্মা পল্লী () বা পল্লী কাদাই পাল্লি বিশ্বের চতুর্থ প্রাচীনতম মসজিদ এবং ভারতে প্রথম মসজিদ হিসেবে মনে করা হয়। এই মসজিদের ১০০০ বছরের ইসলামী ঐতিহ্য আছে । ইসলামী সংস্কৃতির জন্য পরিচিত এই মসজিদটি তামিল নাড়ু দক্ষিণ রাজ্যের একটি প্রাচীন বন্দর শহর কিলাকারাই এ অবস্থিত। এটা ৬২৮-৬৩০ খ্রিস্টাব্দে নির্মিত হয়েছিল এবং ১০৩৬ খ্রিস্টাব্দে এর পুনর্নির্মাণ করা হয়। এই মসজিদসহ শহরের অন্যান্য মসজিদ গুলো দ্রাবিড় ইসলাম স্থাপত্যের সর্বশ্রেষ্ঠ উদাহরণ।
প্রাক ইসলামী যুগে মুহাম্মাদ এর সময়ে ইয়েমেনের গভর্নর বাধান (বাযান ইবনে সাসান) এর আদেশে পান্দিয়া রাজ্যে ইয়েমেনের বণিক ও বাণিজ্য ঔপনিবেশিকরা এই মসজিদ নির্মাণ করেন । পরবর্তীতে তারা দ্বিতীয় খসরুর (পারস্যের রাজা) পুত্র দ্বিতীয় কাভাধের সময় ৬২৫-৬২৮ খ্রিষ্টাব্দে ইসলাম ধর্ম গ্রহণ করেন। ১১ শতাব্দীতে শাহিদ যুদ্ধের পর মসজিদটি পুনর্নির্মিত হয়। এটা ভারতের সবচেয়ে পুরাতন মসজিদ। বাযান ইবনে সাসান, তামিম ইবনে যায়দ আল আনসারি, ইবনে বতুতা, নাগুর আব্দুল কাদির, এরভাদি ইব্রাহিম শাহিব, অটোম্যানের সুলতান মুরাদসহ আরও অনেক বিখ্যাত ইসলামী পণ্ডিতগন এই মসজিদে এসেছিলেন। ইবনে বতুতা তাঁর ভ্রমণ গ্রন্থে বলেন, "এটা হচ্ছে সেই জায়গা যেখানে সবচেয়ে বেশি আরব ঔপনিবেশিকরা বাস করে এবং তিনি তাদের সেখানে আরব ভূমি হিসেবে বসবাস করতে দেখে বিস্মিত হন" ।
মসজিদের বাইরে এবং ভিতর থেকে এটিকে টেম্পলের মতো দেখায়, কিন্তু স্তম্ভ বা দেয়ালে খোদাই কোন প্রতিমা নেই। এটি যে একটি মসজিদ তার একমাত্র প্রমাণ অন্যান্য মসজিদের মত দেয়ালে মিহরাব আছে যা নামাযের জন্য কিবলা দিক নির্দেশ করে। মসজিদের দেয়ালের উপরিভাগে সম্প্রসারিত ভাস্কর্যগুলো শোভা পায় এবং উঁচু উঁচু ডিম্বগুলো মসজিদের পল্লবে দেখা যায় । মসজিদটি একটি স্বতন্ত্র স্থাপত্য কাঠামো তামিল স্থাপত্য নিদর্শন বহন করে ।
আল শাহরিয়ার
মোহাম্মদ আল-শাহরিয়ার (জন্ম: ২৩ এপ্রিল, ১৯৭৮) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ জাতীয় ক্রিকেট দলের অন্যতম সদস্য ছিলেন তিনি। দলে তিনি মূলতঃ মাঝারি সারির ডানহাতি ব্যাটসম্যান হিসেবে ভূমিকা রাখতেন। পাশাপাশি ডানহাতে লেগ ব্রেক বোলিংয়ে পারদর্শী ছিলেন "রোকন" ডাকনামে পরিচিত আল-শাহরিয়ার। এছাড়াও ফিল্ডিংয়েও তিনি বেশ দক্ষতা দেখান। ঘরোয়া ক্রিকেটে আবাহনী, মোহামেডান, ঢাকা মেট্রোপলিশ দলে খেলেন তিনি। প্রথম-শ্রেণীর ক্রিকেটে ঢাকা বিভাগের প্রতিনিধিত্ব করেন।
আন্তর্জাতিক ক্রিকেট অঙ্গণে নিষ্প্রভ থাকলেও ঘরোয়া ক্রিকেটে ঠিকই নিজেকে মেলে ধরেছেন তিনি। ১৯৯৭-৯৮ মৌসুমে নিউজিল্যান্ড দলের বাংলাদেশ সফরে এলে বাংলাদেশের ইতিহাসে প্রথমবারের মতো প্রথম-শ্রেণীর ক্রিকেটে সেঞ্চুরি করার গৌরব অর্জন করেন। কিন্তু পেস বোলিংয়ের বিপক্ষে তাকে বেশ কঠিন পরিস্থিতির মুখোমুখি হতে হয়েছে। ৯০-এর দশকে মোহাম্মদ আশরাফুলের সাথে তাকেও অন্যতম প্রতিভাবান ক্রিকেটার হিসেবে মনে করা হতো। সাভারের খ্যাতনামা ক্রীড়া প্রতিষ্ঠান বিকেএসপি থেকে ক্রিকেটে স্নাতক ডিগ্রী অর্জন করেন। এ প্রতিষ্ঠানে থাকাকালে বয়সভিত্তিক ক্রিকেটে অংশ নেন। এরপর ১৯৯৩ সালে বিসিবি একাদশে খেলেন ও মাঝে-মধ্যে লেগ স্পিন বোলিংও করতেন তিনি। বিশ্বের বিভিন্ন জায়গায় ক্রিকেট খেললেও তার একদিনের আন্তর্জাতিকে অভিষেক ঘটে ছয় বছর পর।
অত্যন্ত প্রতিশ্রুতিশীল ক্রিকেটার হওয়া স্বত্ত্বেও আল-শাহরিয়ার দল নির্বাচকমণ্ডলীর কাছে তেমন দৃষ্টি আকর্ষণ করতে পারেননি। তাকে কখনো ব্যাটিং উদ্বোধনে কিংবা মাঝারি সারিতে নামতে হয়েছে। ফলে, ব্যাটিংয়ে তার সেরা অবস্থান বেশ ধুম্রমান। তবে একদিনের আন্তর্জাতিকে তিনি মূলতঃ উদ্বোধনী ব্যাটসম্যান হিসেবে চিহ্নিত হয়ে আছেন। দ্বিতীয় ও ষষ্ঠ উইকেট জুটিতে রেকর্ড গড়েছেন।
১৬ মার্চ, ১৯৯৯ তারিখে বঙ্গবন্ধু জাতীয় স্টেডিয়ামে অণুষ্ঠিত এশিয়ান টেস্ট চ্যাম্পিয়নশীপের ফাইনাল শেষে দ্রুততম সময়ে পাকিস্তানের বিপক্ষে খেলার আয়োজন করা হয়। ঐ খেলার মাধ্যমে তার ওডিআই অভিষেক হয়। একই বছরের অক্টোবরে নিজস্ব তৃতীয় একদিনের আন্তর্জাতিকে ব্যক্তিগত সর্বোচ্চ অপরাজিত ৬২* রান তোলেন ওয়েস্ট ইন্ডিজের বিপক্ষে। ২৯টি ওডিআইয়ে অংশগ্রহণ করেও এরচেয়ে বেশী রান সংগ্রহ করতে পারেননি তিনি।
১০ নভেম্বর, ২০০০ তারিখে ঢাকায় অণুষ্ঠিত বাংলাদেশের ইতিহাসের প্রথম টেস্টে দলের অন্যতম সদস্য হিসেবে প্রতিনিধিত্ব করেন তিনি। ভারতের বিপক্ষে তার টেস্ট অভিষেক ঘটে ও ৬ নম্বরে ব্যাটিং করতে নামেন। অক্টোবর, ২০০২ সালে ইস্ট লন্ডনে স্বাগতিক দক্ষিণ আফ্রিকার বিপক্ষে ব্যক্তিগত সর্বোচ্চ টেস্ট রান করেন ৭১। জিম্বাবুয়ে, নিউজিল্যান্ড, শ্রীলঙ্কা ও দক্ষিণ আফ্রিকার বিপক্ষে সর্বমোট ৪টি অর্ধ-শতক করেন যার সবগুলোই ছিল দ্বিতীয় ইনিংসে। বাংলাদেশের প্রথম টেস্টের পর হাবিবুল বাশারের পরই অর্ধ-শতকে ও রান সংগ্রহে তার অবস্থান ছিল।
২০০৩ সালের ক্রিকেট বিশ্বকাপে দলের বিপর্যয়ের পর জুলাই, ২০০৩ সালে অস্ট্রেলিয়া সফরে যান। আগস্টে খেলার পর দল থেকে বাদ পড়েন। এরপর থেকে তাকে টেস্ট কিংবা একদিনের আন্তর্জাতিকে খেলতে দেখা যায়নি। পরবর্তীতে আরও কয়েক বছর ঘরোয়া ক্রিকেটে অংশ নেন। এরপর পরিবারসহ নিউজিল্যান্ডে অভিবাসিত হন। সেখানে হ্যাভলক নর্থ ক্লাবের পক্ষে খেলোয়াড়-কোচ হিসেবে খেলেন।
লোয়ার সার্কুলার রোড সেমিট্রি
লোয়ার সার্কুলার রোড সেমিট্রি হল ভারতের পশ্চিমবঙ্গ রাজ্যের রাজধানী কলকাতা শহরের একটি খ্রিস্টান কবরখানা। এটি মাদার টেরিজা সরণি (পূর্বনাম পার্ক স্ট্রিট) ও আচার্য জগদীশচন্দ্র বসু রোডের (পূর্বনাম লোয়ার সার্কুলার রোড) সংযোগস্থলে অবস্থিত।
১৮৪০ সালে লোয়ার সার্কুলার রোড সেমিট্রি প্রতিষ্ঠিত হয়। এটি এখনও চালু রয়েছে। এই কবরখানায় প্রায় ১২,০০০ সমাধি আছে। এর মধ্যে অনেক সমাধি ব্রিটিশ ইস্ট ইন্ডিয়া কোম্পানির কর্মচারীদের।Photos:
বেশ করেছি প্রেম করেছি
বেশ করেছি প্রেম করেছি ২০১৫ সালের একটি রোমান্টিক-অ্যাকশন ঘরানার ভারতীয় বাংলা চলচ্চিত্র। এটি পরিচালনা করেছেন রাজা চন্দ এবং প্রযোজনা করেছেন যৌথভাবে শ্রী ভেঙ্কটেশ ফিল্মস ও সুরিন্দর ফিল্মস। চলচ্চিত্রটিতে অভিনয় করেছেন জিৎ, কোয়েল মল্লিক সহ আরো অনেকে। ছবির সঙ্গীতায়োজনে আছেন জিৎ গাঙ্গুলী, বাদ পড়েন বাংলাদেশের সংগীতশিল্পী হাবিব ওয়াহিদ ও বাপ্পা মজুমদার । ১৭ই জুলাই, ২০১৫ সালে চলচ্চিত্রটি মুক্তি পায়।
গুগল ডোমেইন নামের তালিকা
নিম্নে গুগল কর্তৃক অধিকৃত ডোমেইন নামের তালিকা প্রদর্শিত হল।
জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা
১৯৭০ সালে ঢাকার অদূরে সাভার এলাকায় প্রতিষ্ঠিত জাহাঙ্গীরনগর বিশ্ববিদ্যালয় বাংলাদেশের একমাত্র আবাসিক বিশ্ববিদ্যালয়। প্রতিষ্ঠার পর এতে প্রথম উপাচার্য হিসাবে দায়িত্ব পালন করেন অধ্যাপক মফিজ উদ্দীন আহমেদ। ২০১৪ সালের ২ রা মার্চ এখানেই বাংলাদেশের পাবলিক বিশ্ববিদ্যালয়ের ইতিহাসে প্রথম নারী উপাচার্য হিসেবে অধ্যাপক ফারজানা ইসলাম নিয়োগ প্রাপ্ত হন, যিনি বিশ্ববিদ্যালয়ের ১৮ তম উপাচার্য।
১৯৭০ সালের ২৪ সেপ্টেম্বর তারিখ জাহাঙ্গীরনগর বিশ্ববিদ্যালয়ের প্রথম উপাচার্য হিসাবে নিয়োগ পান অধ্যাপক মফিজ উদ্দীন আহমেদ।
রোমান সংখ্যা
(ইংরেজি: Roman numerals) 
রোমান সংখ্যাসমূহ, প্রাচীন
রোম ব্যবহৃত সাংখ্যিক
সিস্টেম, মান বোঝান
লাতিন বর্ণমালা থেকে
চিঠি সমন্বয় নিয়োগ. নিম্নরূপ ১
থেকে ১০ রোমান সংখ্যাসমূহ
প্রকাশ করা যেতে পারে
সংখ্যা:
রোমান সংখ্যাসমূহ ব্যবহার রোমান সাম্রাজ্যের পতনের পরেও অব্যাহত.১৪ তম শতাব্দীর পর থেকে, রোমান সংখ্যাসমূহ আরও বেশি সুবিধাজনক হিন্দু-আরবি সংখ্যাসূচক দ্বারা সবচেয়ে প্রেক্ষিতে প্রতিস্থাপন করা শুরু করা হয় যাইহোক, এই প্রক্রিয়া ধীরে ধীরে ছিল, এবং কিছু ছোটখাট অ্যাপ্লিকেশনের ক্ষেত্রে রোমান সংখ্যাসমূহ ব্যবহার এখনো চলছে।
মফিজ উদ্দীন আহমেদ
অধ্যাপক ড. মফিজ উদ্দীন আহমেদ ( - ) ছিলেন বাংলাদেশের একজন বিশিষ্ট রসায়নবিদ এবং বিশ্ববিদ্যালয় শিক্ষক। তিনি জাহাঙ্গীরনগর বিশ্ববিদ্যালয়ের প্রথম উপাচার্য হিসেবে ১৯৭০ সালের ২৪ সেপ্টেম্বর তারিখে নিয়োগ প্রাপ্ত হন। উপাচার্যের দায়িত্ব নেয়ার পূর্বে তিনি ঢাকা বিশ্ববিদ্যালয়ের রসায়ন বিভাগের অধ্যাপক হিসেবে কর্মরত ছিলেন।
তিনি ঢাকা বিশ্ববিদ্যালয়ের রসায়ন বিভাগের প্রধান ছিলেন।
বিজ্ঞান ও প্রযুক্তি বিদ্যা ক্ষেত্রে বিশেষ অবদান রাখার জন্য অধ্যাপক মফিজ উদ্দীন আহমেদকে ১৯৮৬ সালে স্বাধীনতা পুরস্কার প্রদান করা হয়।
আমজাদ খান চৌধুরী
আমজাদ খান চৌধুরী একজন বাংলাদেশী ব্যবসায়ী, শিল্প উদ্যোক্তা এবং প্রাক্তন সেনা কর্মকর্তা। তিনি দেশের অন্যতম বৃহত্তম শিল্প প্রতিষ্ঠান প্রাণ-আরএফএল গ্রুপের ব্যবস্থাপনা পরিচালক ও প্রধান নির্বাহী কর্মকর্তা ছিলেন।
আমজাদ খান চৌধুরী ১৯৩৯ সালের ১০ নভেম্বর উত্তরবঙ্গের নাটোর জেলায় জন্মগ্রহণ করেন। তাঁর বাবার নাম আলী কাশেম খান চৌধুরী ও মাতার নাম আমাতুর রহমান। তিনি ঢাকার নবকুমার ইন্সস্টিটিউট থেকে তার শিক্ষা জীবন শুরু করেন। পাকিস্তান মিলিটারি একাডেমি ও অস্ট্রেলিয়ান স্টাফ কলেজ থেকে স্নাতক লাভ করেন।
১৯৫৬ সালে তৎকালীন পাকিস্তান সেনাবাহিনীতে যোগ দেন। মেজর জেনারেল হিসেবে আমজাদ খান চৌধুরী ১৯৮১ সালে বাংলাদেশ সেনাবাহিনী থেকে বাধ্যতামূলক অবসরে যান।
১৯৮১ সালে তিনি রংপুরে টিউবওয়েল তৈরির কারখানা হিসেবে রংপুর ফাউন্ড্রি লিমিটেড (আরএফএল) প্রতিষ্ঠা করেন। ১৯৮৫ সালে গড়ে তোলেন এগ্রিকালচারাল মার্কেটিং কম্পানি, যার ব্র্যান্ড নাম প্রাণ।
আমজাদ খান চৌধুরী মেট্রোপলিটন চেম্বার অব কমার্স অ্যান্ড ইন্ডাস্ট্রি (এমসিসিআই), ঢাকা স্টক এক্সচেঞ্জ (ডিএসসি), ইনফ্রাস্ট্রাকচার ডেভেলপমেন্ট কোম্পানি লিমিটেড, বাংলাদেশ ডেইরি অ্যাসোসিয়েশনসহ বিভিন্ন সংগঠনের সভাপতি, পরিচালকসহ বিভিন্ন পদে দায়িত্ব পালন করেছেন। এ ছাড়া তিনি রিয়েল এস্টেট অ্যান্ড হাউজিং অ্যাসোসিয়েশন অব বাংলাদেশ (রিহ্যাব), বাংলাদেশ এগ্রো প্রসেসরস অ্যাসোসিয়েশন (বাপা), আন্ডারপ্রিভিলেজড চিলড্রেনস এডুকেশন প্রোগ্রাম (ইউসেপ) প্রভৃতি সংগঠনের প্রতিষ্ঠাতা ছিলেন।
তৎকালীন মেজর আমজাদ খান চৌধুরী বাংলাদেশের মুক্তিযুদ্ধের সময় রংপুর সেনানিবাসের বিএম-২৩ ব্রিগেডে পাকিস্তানি বাহিনীর হয়ে দায়িত্ব পালন করেছিলেন। রংপুর এবং দিনাজপুর এলাকায় তাকে মুক্তিযোদ্ধাদের বিরুদ্ধে সম্মুখ সমরে আবির্ভূত হতে দেখা যায়। রংপুরের হিন্দু বাড়িঘর লুটপাটেও তিনি অংশ নেন বলে জানা যায়। পরবর্তীতে বাংলাদেশ স্বাধীন হবার পর তিনি মেজর জেনারেল হিসাবে পদোন্নতি পান।
বঙ্গবন্ধুকে সপরিবারে হত্যার দিন, ১৯৭৫ সালের ১৫ই আগষ্ট আমজাদ খান চৌধুরী কুমিল্লা সেনানিবাসে ব্রিগেড কমান্ডার ছিলেন এবং তার নিয়োজিত দল বঙ্গবন্ধুর বাসভবন প্রতিরক্ষার দায়িত্বে ছিল, যেটা পালন করতে তারা ব্যর্থ হয়।
৮ জুলাই ২০১৫ বুধবার বাংলাদেশ সময় সন্ধ্যা ৭ টা ১৫ মিনিটে মার্কিন যুক্তরাষ্ট্রের নর্থ ক্যারোলিনায় ডিউক মেডিকেল হাসপাতালে শেষ নিঃশ্বাস ত্যাগ করেন। এর আগে শারীরিক অসুস্থতার জন্যে একমাস যাবৎ তিনি যুক্তরাষ্ট্রের এই হাসপাতালে চিকিৎসাধীন অবস্থায় ছিলেন। তাঁর মৃত্যুতে বাংলাদেশের রাষ্ট্রপতি আব্দুল হামিদ, প্রধানমন্ত্রী শেখ হাসিনা, বাংলাদেশ ব্যাংকের গভর্নর আতিউর রহমান, শোক প্রকাশ করেন।